পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
ওয়েস্ট ইন্ডিজের বিপক্ষে চতুর্থ টেস্ট খেলার জন্য তাঁকে অস্ট্রেলিয়া দলে অন্তর্ভূক্ত করা হয়। নতুন চাকুরীদাতা প্রতিষ্ঠানকে তিনি জানিয়ে দেন যে, যদি রানের দেখা না পান তাহলে তিনি অবসর নেবেন। অ্যাডিলেডের ঐ টেস্টে ৪৫ ও ৪৯ রান তুলেন। খেলায় এক উইকেট হাতে রেখে ড্র করতে সমর্থ হয় অস্ট্রেলিয়া দল। পঞ্চম টেস্টে ৬৮ ও ৫৩ রান তুলে দলকে জয়ে এনে দেন ও অস্ট্রেলিয়া ২-১ ব্যবধানে সিরিজে জয় পায়। ১৯৬০-৬১ মৌসুমটি পিটার বার্জের জন্য বেশ ফলদায়ক ছিল। ৫৩.৭৫ গড়ে রান তুলে প্রথম-শ্রেণীর ক্রিকেটে অস্ট্রেলিয়ার শীর্ষ রানসংগ্রাহক হন।